CONSILIUL MUNICIPAL ORHEI  **PROIECT**

**DECIZIE**

Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Cu privire la transmiterea în posesie şi folosinţă*

*a terenului proprietate publică*

În conformitate cu art. 14 din Legea privind administraţia publică locală nr.436-XVI din 28.12.2006, art. 101 din Legea nr. 1308 – XIII din 25.07.1997 privind preţul normativ şi modul de vânzare-cumpărare a pământului, art.2, art.9, art.28, art.44, art.48 şi art.52 din Codul funciar nr.828-XII din 25.12.1991, art.4 alin.(3), art.12, art.22 alin.(8) şi art.29 din Codul subsolului nr.3-XVI din 02.02.2009, ţinînd cont de Contractul pentru atribuirea în folosinţă a sectoarelor de subsol pentru extragerea substanţelor minerale utile nr. 95 din 17 mai 2012, semnat între Ministerul Mediului şi S.C. „Ordonatcom” S.R.L. şi de Actul de confirmare a perimetrului minier nr.606 din 25.03.2016, eliberat de Agenţia pentru Geologie şi Resurse Minerale, examinând în temeiul pct. 5 din Decizia Consiliului mun. Orhei nr. 6.2. din 29.06.2018 “Cu privire la aprobarea Condiţiilor de executare în procedura concilierii părţilor” transmiterea terenului proprietate publică, situat pe adresa mun. Orhei, Cartierul Slobozia Doamnei, nr. cadastral 6401404282, în posesia şi folosinţa S.C. „Ordonatcom” S.R.L. pentru valorificarea industrială a zăcămintelor minerale de calcar,

CONSILIUL MUNICIPAL D E C I D E:

1. Se transmite terenul proprietate publică, situat pe adresa mun. Orhei, Cartierul Slobozia Doamnei, nr. cadastral 6401404282, cu suprafaţa de 10 ha, cu modul de folosinţă pentru exploatări miniere, pe termen de pînă la 30 septembrie 2038 în posesia şi folosinţa S.C. „Ordonatcom” S.R.L. (în calitate de beneficiar al subsolului) pentru exploatarea zăcămintelor de substanţe minerale utile.
2. Se aprobă proiectul contractului privind transmiterea terenului proprietate publică, situat pe adresa mun. Orhei, Cartierul Slobozia Doamnei, nr. cadastral 6401404282, cu suprafaţa de 10 ha, cu modul de folosinţă pentru exploatări miniere, în posesia şi folosinţa S.C. „Ordonatcom” S.R.L. pentru valorificarea industrială a zăcămintelor minerale de calcar pe termen de pînă la 30 septembrie 2038, conform Anexei la prezenta decizie.
3. Se stabileşte obligaţia de plată pentru posesia şi folosinţa terenului situat pe adresa mun. Orhei, Cartierul Slobozia Doamnei, nr. cadastral 6401404282, cu suprafaţa de 10 ha, cu modul de folosinţă pentru exploatări miniere, în mărime de 8,9% din preţul normativ al pămîntului (calculat potrivit destinaţiei industriale), dar nu mai mult de 1.150.000 (un milion o sută cincizeci mii) MDL anual. Plata anuală pentru posesia şi folosinţa terenului se supune modificării în cazul intervenirii modificărilor legislative cu privire la preţul normativ al pămîntului, sau o dată în 5 ani de la data intrării acestuia în vigoare, prin indexarea plăţii anuale cu rata inflaţiei leului moldovenesc, stabilită de o autoritate (entitate) publică competentă să stabilească rata inflaţiei pentru data indexării.
4. Se împuterniceşte primarul municipiului Orhei Ilan ŞOR cu dreptul de a semna din partea Consiliului municipiului Orhei, contractul privind transmiterea terenului proprietate publică, situat pe adresa mun.Orhei, Cartierul Slobozia Doamnei, nr. cadastral 6401404282, cu suprafaţa de 10 ha, cu modul de folosinţă pentru exploatări miniere, în posesia şi folosinţa S.C. „Ordonatcom” S.R.L., aprobat prin prezenta decizie.
5. Se obligă S.C. „Ordonatcom” S.R.L. să achite pentru perioada anterioară emiterii prezentei decizii datoria pentru folosinţa şi posesia terenului proprietate publică, situat pe adresa mun. Orhei, Cartierul Slobozia Doamnei, nr. cadastral 6401404282, cu suprafaţa de 10 ha, cu modul de folosinţă pentru exploatări miniere, în decurs de 30 zile de la data eliberării borderoului de plată elaborat în modul stabilit de autoritatea executivă a mun. Orhei conform prevederilor legislaţiei în vigoare.
6. Prezenta decizie serveşte drept temei pentru înregistrarea şi/sau modificarea înscrierilor în Registrul bunurilor imobile la subdiviziunea competentă a Agenţiei Servicii Publice.
7. Sursa de acoperire a cheltuielilor pentru înregistrarea drepturilor supuse întregistrării în Registrul bunurilor imobile se stabileşte din contul S.C. „Ordonatcom” S.R.L.
8. Controlul asupra executării prezentei decizii îi revine dlui Ilan ŞOR, primarul municpiului Orhei.

Viceprimar Marina CRAVCENCO

Viceprimar Reghina APOSTOLOVA

Viceprimar Valerian CRISTEA

Viceprimar Diana MEMEȚ

**Autor:**

Specialist (jurist) Maxim SIDORENCO

Secretar al

Consiliului municipal Orhei Ala BURACOVSCHI